**თეთრიწყაროს მუნიციპალიტეტის მერიის ჯანდაცვის და სოციალური უზრუნველყოფის, განათლების, კულტურის, სპორტისა და ახალგაზრდულ საქმეთა სამსახურის განათლების , კულტურის, სპორტისა და ახალგაზრდულ საქმეთა სამსახურის მიერ 2024 წლის განმავლობაში გაწეული სამუშაოს შესახებ ანგარიში**

სამსახური, განვლილ საანგარიშო პერიოდში, ჯანდაცვის და სოციალური უზრნველყოფის, განათლების, კულტურის, სპორტისა და ახალგაზრდულ საქმეთა სამსახურის დებულების თანახმად ასრულებდა მასზე დაკისრებულ მოვალეობებს.

სამსახურს ექვემდებარება ორი განყოფილება (ჯანდაცვის და სოციალური უზრუნველყოფის განყოფილება; განათლების, კულტურის, სპორტისა და ახალგაზრდულ საქმეთა განყოფილება).

სამსახურის ყოველდღიურ საქმიანობას წარმოადგენს ზემდგომი ორგანოებისაგან მიღებული განკარგულებების შესრულება, საკითხების მომზადება, მუშაობა მუნიციპალურ პროგრამებსა და კულტურულ-საგანმანათლებლო, სპორტულ და ახალგაზრდულ პროექტებზე, წერილებისა და განცხადებების განხილვა-გადამოწმება და მათზე საპასუხო წერილების მომზადება. ა.(ა).ი.პ.-ების კოორდინაცია და მათი სამუშაო პროცესის მხარდაჭერა.

მოკლედ წარმოგიდგენთ ინფორმაციას განვლილ საანგარიშო პერიოდში განხორციელებული საქმიანობის შესახებ.

თეთრიწყაროს მუნიციპალიტეტის მერიის ჯანდაცვისა და სოციალური უზრუნველყოფის პროგრამით 2024 წლის ჯანმრთელობის დაცვის და სოციალური უზრუნველყოფის პროგრამის ბიუჯეტი შეადგენს 850 000 ლარს. პროგრამით, 9 დეკემბრის მდგომარეობით, ისარგებლა 1670 პირმა.

დაფინანსების თანხა ქვეპროგრამების მიხედვით გადანაწილდა შემდეგნაირად:

* **მრავალშვილიანი ოჯახების ყოველთვიური დახმარებით ისარგებლა 272 ბავშვმა, რისთვისაც ჯამში გაიხარჯა 60 060 ლარი;**
* **დედ-მამით ობოლი ბავშვების ყოველთვიური დახმარებით ისარგებლა 6 ბენეფიციარმა, რისთვისაც გაიხარჯა 7 600 ლარი.**
* **ჰემოდიალიზის პროგრამაში ჩართულმა 17 პირმა მიიღო დახმარება ტრანსპორტირების დაფინანსების მიზნით ჯამში 37 600 ლარი;**
* **ქირით უზრუნველყოფის დახმარებით ისარგებლა 7 უსახლკარო ოჯახმა, გაიხარჯა 13 470 ლარი.**
* **სოციალურად დაუცველის, იძულებით გადაადგილებული პირის და ომის ვეტერანის დაკრძალვის ხარჯების ნაწილობრივ დასაფარად დახმარება გაეწია 40 ოჯახს 12 000 ლარით;**
* **ერთჯერადი ფულადი დახმარება გაეწია საქართველოს თავისუფლებისა და ტერიტორიული მთლიანობისათვის ბრძოლაში დაღუპულთა 15 ოჯახს და** **ბრძოლების მონაწილე 101 მეომარს, ჯამში 37 800 ლარის ოდენობით;**
* **ხანდაზმულ ( 90 წლის და უფროსი ასაკის) 50 მოქალაქეს გაეწია დახმარება სულ 5 900 ლარი; მათ შორის ერთ 100 წლის ქალბატონს 1 000 ლარის ოდენობით.**
* **შეზღუდული შესაძლებლობის მქონე ბავშვსა და მკვეთრად გამოხატული შშმ პირს და შშმ ვეტერანს, სულ 134 ბენეფიციარს გაეწია 67 000 ლარის დახმარება;**
* **დედით, ან მამით ობოლმა 79 ბავშვმა მიიღო დახმარება 15 800 ლარით;**

**3 ოჯახს გაეწია ერთჯერადი დახმარება ბავშვის შეძენის გამო, ხოლო 7 ოჯახს 0-3 წლამდე ასაკის ტყუპი ბავშვის გამო ჯამში 7 600 ლარის ოდენობით.**

* **125 იძულებით გადაადგილებულმა ოჯახმა ერთჯერადი დახმარების სახით მიიღო 12 500 ლარი;**
* **17 მარტოხელა მშობელს გაეწია 5 100 ლარის დახმარება;**
* **სამედიცინო მომსახურება დაუფინანსდა 610 მოქალაქეს, რაზედაც საერთო ჯამში გაიხარჯა 452 835.39 ლარი;**
* **აუტისტური სპექტრის მქონე ბავშვთა (18 წლამდე) სარეაბილიტაციო მომსახურებისათვის 3 ბავშვს გაეწია 5 980 ლარის დახმარება;**
* **222 მოქალაქეს დაუფინანსდა 58.964.20 ლარის მედიკამენტი;**
* **ა(ა)იპ სკოლამდელი აღზრდა-განათლებისა და სოციალურად დაუცველთა დახმარების ცენტრის ბენეფიციართა სიაში ჩასარიცხად რეკომენდაცია მიეცა 61 ახალ ბენეფიციარს.**

მუნიციპალიტეტში ფუნქციონირებს მერიის შშმ პირთა საკითხებზე მომუშავე საბჭო, რომლის საქმიანობას ორგანიზებას უწევს ჯანდაცვისა და სოციალური უზრუნველყოფის განყოფილება. საბჭომ განიხილა 2024 წლის სამოქმედო გეგმის შესრულება. გეგმის ფარგლებში ადაპტირდა 3 შენობა და 1 რეკრეაციული სივრცე. ამავე გეგმის შესაბამისად, მიმდინარე წლის პროგრამით, გათვალისწინებულია ახალი დახმარების სახე, რომელიც გულისხმობს სოციალურად დაუცველი (0-დან 120 000 ქულამდე) ეტლით მოსარგებლისა და სხვა შეზღუდვის მქონე მკვეთრად გამოხატული შშმ პირისთვის, შშმ ბავშვისთვის საცხოვრებელი გარემოს გაუმჯობესებას/ადაპტირებას ფულადი დახმარების გაწევის გზით. ამ დრომდე, აღნიშნული დახმარებით ვერ ისარგებლა ვერცერთმა შშმ პირმა, იმის გამო, რომ ხშირ შემთხვევაში, ინფრასტრუქტურის დაგეგმვა-მოწყობის სამუშაოების წარმოება აღემატება შშმ პირის შესაძლებლობებს. მიზანშეწონილია, მომავალში მუნიციპალიტეტმა იფიქროს მომსახურების შესყიდვის, ან სხვა გზით მოწყვლადი ჯგუფებისთვის საცხოვრებელი გარემოს გაუმჯობესებაზე.

განყოფილების მიერ სრულდება გეგმით გათვალისწინებული ამოცანა და წარმოებს შშმ პირთა შესახებ სტატისტიკური ინფორმაციის შეგროვება და დამუშავება.

საბჭოს ჩართულობით ეტლი და სხვა დამხმარე საშუალება გადაეცა ხუთ შშმ პირს.

საბჭოს სხდომაზე ასევე განხილული და მოწონებული იქნა მომავალ წელს დაგეგმილი სოციალური სერვისების პროექტები, როგორიცაა მოსახლეობის ჯანმრთელობის დაცვისა და სოციალური უზრუნველყოფის პროგრამა, პერსონალური ასისტენტისა და შინმოვლის სერვისები.

მიმდინარე წელს განყოფილებამ საჭიროებათა კვლევის ჩატარების მიზნით, შეიმუშავა კითხვარი, რომელიც ადმინისტრაციულ ერთეულებში მოსახლეობასთან შეხვედრების დროს დაურიგდა მოქალაქეებს. გამოკითხულთა უმრავლესობა ადასტურებს არსებული პროგრამის მიმართ კმაყოფილებას.

საჭიროებათა კვლევის პროცესში გამოვლინდა მარტოხელა მოხუცების ან/და უძლურებაში მყოფი მოქალაქეებისთვის გასათბობი საშუალებებით უზრუნველყოფის აუცილებლობა. ვფიქრობთ, რეკომენდებულია, ამ კატეგორიისთვის შესაბამისი დახმარების გაწევა სათანადო სამსახურების ჩართულობით.

როგორც მოგეხსენებათ, საქართველოს მთავრობის მიმდინარე წლის 8 იანვრის N1 დადგენილებით დამტკიცდა უსახლკარო/მძიმე საცხოვრებელ პირობებში მყოფი მრავალშვილიანი ოჯახ(ებ)ის განსახლების მიზნობრივი სახელმწიფო პროგრამა. პროგრამის ხელშეწყობის მიზნით სამსახურის ჯანდაცვისა და სოციალური უზრუნველყოფის განყოფილების უშუალო ჩართულობითა და თანადგომით, პროგრამის ბენეფიციარი გახდა თეთრიწყაროს მუნიციპალიტეტის ტერიტორიაზე მცხოვრები 12 ოჯახი, რომლებიც მათ მიერ საცხოვრებელი სახლის შერჩევის შემთხვევაში დაკმაყოფილდებიან გრძელვადიანი საცხოვრებლით. უნდა აღვნიშნოთ, რომ დღეისათვის მათგან ერთ უსახლკარო მრავალშვილიან ოჯახს სახელმწიფომ უკვე შეუსყიდა საცხოვრებელი ფართი.

„შეზღუდული შესაძლებლობის მქონე პირთა უფლებების შესახებ“ საქართველოს კანონის მე-20 მუხლის მე-3 პუნქტისა და 37-ე მუხლის მე-5 პუნქტის „ა“ ქვეპუნქტის თანახმად, საქართველოს მუნიციპალიტეტები ვალდებულნი არიან 2025 წლის 1 იანვრიდან დელეგირებული უფლებამოსილების ფარგლებში დაიწყონ შშმ პირებისათვის პერსონალური ასისტენტის სერვისის მიწოდება სახელმწიფოს მიერ ადგილობრივი თვითმმართველობებისთვის დელეგირებული უფლებამოსილების ფარგლებში და დელეგირებისთვის განკუთვნილი მიზნობრივი ტრანსფერის მოცულობით. სამსახურის ჯანდაცვისა და სოციალური უზრუნველყოფის განყოფილებამ იმუშავა პერსონალური ასისტენტის სერვისის პროგრამის პროექტზე. პროგრამის პროექტი შედგენილია თეთრიწყაროს მუნიციპალიტეტის ადმინისტრაციულ საზღვრებში რეგისტრირებული შეზღუდული შესაძლებლობის მქონე პირების დამოუკიდებელი ცხოვრების ხარისხის გაუმჯობესებისა და საზოგადოებრივ ცხოვრებაში მონაწილეობის უფლების ხელმისაწვდომობის მიზნით და ხელს შეუწყობს მომსახურების მიმღებ პირს, საკუთარ ცხოვრებაზე კონტროლის განხორციელებაში, დამოუკიდებლობის ხარისხის გაზრდასა და სოციალურ აქტივობაში განათლების მიღებისას, სამუშაო ადგილზე, საჯარო სერვისებით სარგებლობისას, ან ყოველდღიური საქმიანობის განხორციელებისას, რაც აუცილებელია მათი საზოგადოებრივ ცხოვრებაში ჩართვისთვის, საზოგადოებისგან იზოლაციის პრევენციისთვის.

განყოფილების მიერ და ადმინისტრაციულ ერთეულებში მერის წარმომადგენლების აქტიური ჩართულობით, ბოლო რამდენიმე წლის მანძილზე განხორციელებული საჭიროებების კვლევისა და მისი ანალიზის შედეგად გამოიკვეთა შინმოვლის სერვისის აუცილებლობა. ამ ეტაპზე დამუშავების პროცესშია ხანდაზმულთა შინმოვლის პროგრამის პროექტი, რომელიც თეთრიწყაროს მუნიციპალიტეტში რეგისტრირებული ხანდაზმულებისთვის მობილური ზრუნვის მომსახურებებზე ხელმისაწვდომობის გაზრდასა და ხანდაზმულთა საკითხებზე კონსულტაციების გაწევას უზრუნველყოფს და მნიშვნელოვან დადებით ზეგავლენას მოახდენს როგორც შინ მოვლის საჭიროების მქონე მოქალაქეების, ასევე მათი ოჯახის წევრების ჯანმრთელობის და ფსიქო-სოციალურ მდგომარეობაზე.

დღეისათვის უკვე შემუშავებულია თეთრიწყაროს მუნიციპალიტეტის ჯანდაცვისა და სოციალური უზრუნველყოფის 2025 წლის მუნიციპალური პროგრამის პროექტი.

თავის მხრივ, წლის განმავლობაში, აქტიურად მუშაობადა სამსახურის განათლების, კულტურის, სპორტისა და ახალგაზრდულ საქმეთა განყოფილება.

განყოფილების ყოველდღიურ საქმიანობას წარმოადგენს ზემდგომი ორგანოებისაგან მიღებული განკარგულებების შესრულება, საკითხების მომზადება, მუშაობა მუნიციპალურ პროგრამებსა და კულტურულ-საგანმანათლებლო, სპორტულ და ახალგაზრდულ პროექტებზე, წერილებისა და განცხადებების განხილვა-გადამოწმება და მათზე საპასუხო წერილების მომზადება. მოქალაქეების მიღება და მათთვის დახმარების გაწევა, კომპეტენციის ფარგლებში, შესაბამისი ა(ა)იპ-ების კოორდინაცია და საქმიანობის განხორციელებაში მხარდაჭერა.

განყოფილება, განვლილ საანგარიშო პერიოდში, განათლების, კულტურის, სპორტისა და ახალგაზრდულ საქმეთა მიმართულებით აქტიურად ახდენდა პრობლემათა იდენტიფიცირებას, მათ შესწავლას და სათანადო ღონისძიებათა გატარებას.

2024 წელს განყოფილებამ კვლავ განახორციელა თეთრიწყაროს მუნიციპალიტეტში პროფესიული განვითარების, განათლების ხელშეწყობის და ადგილობრივი სათემო ჯგუფების/ორგანიზაციების სოციალური ინიციატივების მხარდაჭერის მუნიციპალური პროგრამა, რომელის ფარგელბში მოხდა წარმატებული სკოლის მოსწავლეების, აბიტურიენტების, მაგისტრანტობის კანდიდატების და სტუდენტების, ვაჟა-ფშაველას სახელობის პრემიით დაჯილდოება, ამასთანავე ადგილობრივი და სათემო ორგანიზაციების მხარდაჭერა, ხელოვნების დარგში მოღვაწე მოქალაქეთა და ჯგუფების ხელშეწყობა, ბასილ მელიქიშვილის სახელობის ლიტერატურული პრემიის გაცემა და მიზნობრივ პროგრამებზე ჩარიცხულ სტუდენტთა მხარდაჭერა.

2024 წელს აღნიშნული პროგრამის ფარგელბში, ნოემბრის მდგომარეობით, ჯამში შემოვიდა 116 განცხადება, საიდანაც დაკმაყოფილდა 104 გაიცა:

* ვაჟა-ფშაველას სახელობის პრემია წარმატების მქონე 31 მოსწავლეზე - სულ 6 200 (ექვსი ათას ორასი) ლარი;
* ვაჟა-ფშაველას სახელობის პრემია წარმატებით ჩარიცხულ 11 აბიტურიენტზე -სულ 6 100 (ექვსი ათას ასი) ლარი;
* ვაჟა-ფშაველას სახელობის პრემია 35 სტუდენტზე - სულ 17 500 (ჩვიდმეტი ათას ხუთასი) ლარი;
* ფულადი ჯილდო ხელოვნების დარგში მოღვაწე 4 მოქალაქეზე და 1 შემოქმედებით კოლექტივზე - სულ 5 500 (ხუთი ათას ხუთასი) ლარი;
* ფულადი მხარდაჭერა აკრედიტებული პროფესიული სასწავლებლების 21 სტუდენტზე - სულ 10 500 (ათი ათას ხუთასი) ლარი;
* დაფინანსება 1 სოციალური ინიციატივის თანამონაწილეობით მზარდაჭერაზე - სულ 9 945 (ცხრა ათას ცხრაას ორმოცდახუთი) ლარი;

ამავე განყოფილების თანამშრომლის მიერ, 2024 წლის განმავლობაში განხორციელდა კულტურული მემკვიდრეობის სამ ძეგლზე, შესაბამის დაწესებულებებთან თანამშრომლობით, ვანდალური ფაქტების აღკვეთა, ასევე განხორციელდა წარმატებული მოლაპარაკება დაბა მანგლისში სიონის ტაძრის მიმდებარე ტერიტორიაზე აღმოჩენილი კულტურული მემკვიდრეობის ობიექტის თეთრიწყაროს მხარეთმცოდნეობის მუზეუმისთვის გადაცემის კუთხით.

მოგეხსენებათ, კულტურის განვითარების, საზოგადოების შემოქმედებით საქმიანობაში ჩართვის ხელშეწყობის, ისტორიულ-კულტურული მემკვიდრეობის მოვლა-პატრონობისა და პოპულარიზაციის მიზნით, ასევე მასობრივი სპორტის ხელშეწყობისა და ცხოვრების ჯანსაღი წესის დამკვიდრების მიზნით, მუნიციპალიტეტში, მერიის დაქვემდებარებაში, ფუნქციონირებს ააიპ „თეთრიწყაროს კულტურისა და სპორტის ცენტრი“, რომლის საქმიანობის კოორდინაცია და მხარდაჭერა ხორციელდება განყოფილების მიერ.

ცენტრის 2024 წლის ბიუჯეტი წლის დასაწყისში შეადგენდა 2 580 000 ლარს, ხოლო წლის ბოლოს 2 995 800 ლარს .

ცენტრი 2024 წლის მდგომარეობით აერთიანებბს 12 სპორტული მიმართულებით (ფეხბურთი, კრივი, რაგბი, მკლავჭიდი, კარატე, ძიუდო, ფრენბურთი, კალათბურთი, ბერძნულ-რომაული ჭიდაობა, თავისუფალი სტილით ჭიდაობა, მშვილდოსნობა, კლდეზე ცოცვა) 20-ზე მეტ სექციას. სექციების ბაზაზე სპორტის სხავადასხვა სახეობას ეუფლება სულ 480 ბავშვი/ახალგაზრდა. მათ შორის 78 გოგონა და 402 ვაჟი.

მუნიციპალიტეტი დიდ ყურადღებას უთმობს სპორტული ინფრასტრუქტურის განვითარებას, რადგან კვლავ გამოწვევად რჩება სპორტზე ხელმისაწვდომობა არა მარტო ქალაქში არამედ სოფლად მცხოვრები მოქალაქეებისთვი, რომლებიც არ მხოლოდ პროფესიულ, არამედ მოყვარულ დონეზე არიან დაინტერესებული სპორტით. სპორტული ინფრასტრუქტურის განვითარების ერთ-ერთი თვალსაჩინო მაგალითი განვლილ საანგარიშო პერიოდში არის სოფ. ჯორჯიაშვილში სრულიად განახლებული ძიუდოს დარბაზი, რომელიც უკვე სრული დატვირთვით ფუნქციონირებს.

წლის განმავლობაში, ცენტრის მიერ განხორციელდა სხვსდასხვა სახის სპორტული ინვენტარის შეძენა. ინვენტარი საჭიროებების შსაბამისად, გადანაწილდა ყველა სექციაზე, ასევე, აღსანიშნავია, რომ სექციებმა მიმდინარე წლის განმავლობაში, კულტურისა და სპორტის სამინისტროსგანაც საჩუქრად მიიღეს სპორტული ინვენტარი.

ცენტრის აღსაზრდელები პერიოდულად გადიან სპორტულ შეკრებებს, მონაწილეობას ღებულობენ სპორტულ შეჯიბრებეში და ტურნირებში როგორც საქართველოს მასშტაბით, ასევე საზღვარგარეთ. არსანიშნავია, რომ მათი მონაწილეობა ხშირ შემთხვევაში წარმატებულია.

კულტურისა და სპორტის ცენტრის ერთ-ერთი მიზანია მოსახლეობაში კულტურაზე ხელმისაწვდომობის ზრდა, შემოქმედებითი უნარების განვითარება, ბიბლიოთეკებისა და მუზეუმებისადმი მოსახლეობის დაინტერესების და ჩართულობის გაზრდა.

აღსანიშნავია, რომ ცენტრის ბაზაზე მოქმედ ხელოვნების სამსახურში ფუნქციონირებს 12 სახელოვნებო წრე, სადაც 146 მოსწავლე ახალგაზრდა ეუფლება სხვადასხვა მიმართულების ცოდნას.

კულტურის ცენტრი აერთიანებს ერთ მათავარ და 9 სასოფლო ბიბლიოთეკას. წიგნადი ფონდი შეადგენს 69 658 ერთეულს. მათი მომსახურებით სარგებლობს მუნიციპალიტეტის დაახლოებით 1752 მოსახლე. ყოველწლიურად ხდება წიგნადი ფონდების გარკვეული რაოდენობის, ახალი ლიტერატურით გამდიდრება.

ფოლკლორის სამსახურში გაერთიანებულია: 5 ქორეოგრაფიული წრე (237 მოსწავლე), 2 ფოლკლორული ანსამბლი (17 წევრი), ქართული ხალხური საკრავების წრე (101 მოსწავლე), გიტარის წრე (25 მოსწავლე), ორი ბავშვთა საესტრადო წრე (15 მოსწავლე).

მოსახლეობის დიდი მოთხოვნიდან გამომდინარე, 2024 წელს სოფ. ხაიშში გაიხსნა ხალხურ საკრავთა და ქორეოგრაფიის წრე, ხოლო - სოფ. წინწყაროსა და სოფ. ირაგაში ქორეოგრაფიის შემსწავლელი წრეები.

კლასიკური მუსიკის სკოლაში ფორტეპიანოს ეუფლება 191 მოსწავლე.

ხელოვნების, ფოლკლორისა და კლასიკური მუსიკის სკოლის სექციების მოსწავლეები, მონაწილეობას ღებულობენ სხვადასხვა ფესტივალებში, გამოფენებში და ღონისძიებებში, სადაც მათი მონაწილეობა ხშირად წარმატებულია.

აღსანიშნავია, რომ როგორც სპორტზე ასევე კულტურაზე ხელმისაწვდომობა კვლავ რჩება ერთ-ერთ მნიშვნელოვან გამოწვევად მუნიციპალიტეტის მოსახლეობისთვი, არამარტო ინფრასტრუქტურული, არამედ გეოგრაფიული დაფარვის თვალსაზრისით.

განხორციელდა მხართმცოდნეობის მუზეუმი რეაბილიტაცია. მიმდინარე საანგარიშო პერიოდში, მაღალი კვალიფიკაციის მქონე სპეციალისტების ჩართულობით, დაწყო და მიმდინარეობს ექსპოზიციების განახლება, ელ. კატალოგების შექმნა. 2025 წლისთვის იგეგმება მუზეუმის განახლებული საექსპოზიციო სივრცეებით გახსნა, ასევე შენობის ეზოს გამწვანება-კეთილმოწყობა.

აღსანიშნავია, რომ ცენტრმა სამსახურთან თანამშრომლობით, წლის განმავლობაში განახორციელა, ასევე ჩართული იყო, არაერთ კულტურულ-საგანმანათლებლო თუ სპორტული ღონისძიებაში, მათ შორის სახალხო დღესასწაულები: მარაბდობა, მანგლისობა და გარისობა, დიდგორობა და სხვ. ცენტრი ასევე ჩართული იყო და აქტიურად მონაწილეობდა რეგიონული და სახელმწიფო მასშტაბის მქონე ღონისძიებებში.

ჯანდაცვის და სოციალური უზრუნველყოფის, განათლების, კულტურის, სპორტისა და ახალგაზრდულ საქმეთა სამსახური აგრძელებს აქტიურ მუშაობას დებულების შესაბამისად.